**การป้องกันอันตรายจากสารเคมีกำจัดศัตรูพืชในเกษตรกร**

**ตำบลโคกสมบูรณ์**

**ผู้เสนอผลงาน** 1. นายทศพล ศรีชัยชิต ตำแหน่งเจ้าพนักงานสาธารณสุขปฏิบัติงาน

**สถานที่ดำเนินงาน** โรงพยาบาลส่งเสริมสุขภาพตำบลโคกสมบูรณ์ อำเภอกมลาไสย จังหวัดกาฬสินธุ์

 **กองทุนหลักประกันสุขภาพองค์การบริหารส่วนตำบลโคกสมบูรณ์**

**1.หลักการและเหตุผล**

สารเคมีกำจัดศัตรูพืช สามารถทำอันตรายต่อสุขภาพร่างกายได้ทั้งมนุษย์ และสัตว์ กล่าวคือ จะไปทำลายอวัยวะภายในร่างกาย เช่น ตับ ไต ปอด สมอง ผิวหนัง ระบบประสาท ระบบสืบพันธุ์ และตา ซึ่งก็ขึ้นอยู่กับว่า เราจะรับสารเคมีเข้าสู่ร่างกายทางใด และปริมาณมากน้อยเท่าใด ส่วนใหญ่แล้วการที่อวัยวะภายในร่างกายได้สะสมสารเคมีไว้จนถึงขีดที่ร่างกายไม่อาจทนได้จึงแสดงอาการต่างๆขึ้นมา เช่น โรคมะเร็ง โรคต่อมไร้ท่อ โรคเลือดและระบบภูมิคุ้มกัน เป็นต้น

ตำบลโคกสมบูรณ์ อำเภอกมลาไสย จังหวัดกาฬสินธุ์ ประชากรส่วนใหญ่ประกอบอาชีพเกษตรกรรม ทั้งการทำนาข้าว และการปลูกพืชอื่นในฤดูแล้ง ซึ่งการทำเกษตรต้องใช้สารเคมีจำนวนมากและเพิ่มปริมาณขึ้นเรื่อยๆทุกปี เช่นยาฆ่าหญ้า ยาฆ่าหอย ยาฆ่าแมลง ฯลฯ ผลกระทบจากการใช้สารเคมีในการควบคุมและกำจัดศัตรูพืช จึงกระจายและขยายเป็นวงกว้าง และยังอยู่ในระดับที่รุนแรงและสูงอยู่ โดยพบว่าอัตราการป่วยจากพิษสารกำจัดศัตรูพืช ในระยะ 3 ปีที่ผ่านมา พบว่าในปี พ.ศ. 2557 มีอัตราป่วย 23.90 ต่อแสนประชากร ปี พ.ศ. 2558 มีอัตราป่วย 27.40 ต่อแสนประชากร และ ปี พ.ศ. 2559 มีอัตราป่วย 29.80 ต่อแสนประชากร

 จากผลการตรวจสารเคมีในเกษตรกรกลุ่มเสี่ยง ปี 2559 จำนวน 817 คน พบว่า ระดับไม่ปลอดภัย จำนวน 53 คน คิดเป็นร้อยละ 6.5 ระดับมีความเสี่ยง จำนวน 277 คน คิดเป็นร้อยละ 33.9 ระดับปลอดภัย จำนวน 370 คน คิดเป็นร้อยละ 45.3 ระดับปกติ จำนวน 117 คน คิดเป็นร้อยละ 14.3 จะเห็นว่าเกษตรกรร้อยละ 40 ที่พบว่ามีความเสี่ยงที่จะเกิดอันตรายต่อสุขภาพ ดังนั้นเพื่อส่งเสริมให้เกษตกรสามารถป้องกันการเข้าสู่ร่างกายจากสารเคมี และสามารถกำจัดสารพิษเหล่านี้ออกจากร่างกายได้ จะสามารถป้องกันอันตรายที่จะเกิดจากการได้รับสารเคมีเข้าสู่ร่างกายได้

**2.วัตถุประสงค์**

1. เพื่อให้เกษตรกรมีความรู้เกี่ยวสารเคมี และใช้สารเคมีได้อย่างถูกวิธี
2. เพื่อให้เกษตรสามารถป้องกันสารเคมีเข้าสู่ร่างกายได้
3. เพื่อลดอัตราการเกิดอันตรายจากสารเคมี

**3.กลุ่มเป้าหมาย**1. เกษตรกรในตำบลโคกสมบูรณ์

**4.เครื่องมือ**

1. โปรแกรมการป้องกันอันตรายจากสารเคมีกำจัดศัตรูพืช

2. เก็บข้อมูลโดยใช้แบบสอบถาม

3. ผลการตรวจระดับสารเคมีในเลือด

**5.กระบวนการในการดำเนินงานงาน**

 1. สุ่มกลุ่มตัวอย่าง และรับสมัครเข้าร่วมโครงการ

2. เก็บข้อมูลก่อนเข้าร่วมกิจกรรมตามโปรแกรม

 3. กลุ่มตัวอย่างเข้าร่วม กิจกรรมตามโปรแกรมการป้องกันอันตรายจากสารเคมีกำจัดศัตรูพืช

 4. เก็บข้อมูลหลังร่วมกิจกรรมตามโปรแกรม

 5. เก็บข้อมูลในระยะติดตาม

 6. สรุป ประเมินผลโครงการ